Vahtrepa

Vahtrepa on küla Hiiu maakonnas Hiiumaa valla idaosas Väinamere ääres Kärdla ja Heltermaa vahel. Kuni 2017. aasta Eesti omavalitsuste haldusreformini kuulus küla Pühalepa valda. 

Vahtrepast põhjas asub Hagaste, loodes Kerema, läänes Hilleste ja lõunas Aruküla küla.

Nimi
Leo Tiik on kohanime aluseks pakkunud alamsaksakeelset sõna wachter või rootsikeelset vaktare, mis tähendavad vahiposti. Paul Ariste ja Lauri Kettunen arvasid, et kohanime aluseks on puunimi vaher.  Kohanime on esmamainitud 1565 kujul Wachtar Pä by.

Loodus
Küla põhjaosa hõlmab Vahtrepa maastikukaitseala. Küla territooriumile jäävad Vohilaid, Hõralaid, Eerikulaid, Pujurderahu ja teised väiksemad saared, samuti Kallaste- ehk Vahtrepa pank. Vohilaiul asub Vohioja järv. Külas asub Vahtrepa rannaallikas.

Vahtrepa edelaosas asub Veoma piirkond.

Elanike arv
Vahtrepas elas 2011. aasta rahvaloenduse andmetel 34 inimest. Kõik küla elanikud olid eestlased.
 Aasta  Elanike arv1959 951970 821979 581989 55200041201134202140

Talud 

Vahtrepa talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1  Alliku  Koppel 2  Hõralaid  Sadam 3  Jaagu  Pass 4   Kopliotsa Leika 5  Kreisi  Koppel 6 Kuusiku   Kuusiku 7  Kõrtsi  Pass 8  Laasi-Mihkli  Remmelkoor 9  Laupa  Laupä 10 Leemendi   Heilo 11  Leika  Leika 12  Lepisto  Remmelkoor 13  Lõuka  Maar 14  Mardi-Tooma  Maar 15  Matse  Maar, Sadam 16  Mihkli-Andruse  Koppel, Tomingas 17 Nigu   Remmelkoor 18  Nigula-Matse  Heilu, Pass 19  Nuudi  Koppel 20 Ojade   Liiva 21  Peedu-Matse  Haamer 22  Proo  Soonik 23  Põllu  Hanikat 24  Põlluotsa  Pihelgas 25  Raba  Koppel, Undo 26  Rangi  Rool 27  Remmelkoori  Remmelkoor 28  Röögu  Sadam 29  Simuna  Heilu 30  Süllu  Mägi 31  Telga  Koppel, Telk 32 Uue-Nigula-Matse   Heilu 33  Uuetee  Maar 34  Vahi  Mägi 35  Veoma  Kari, Sadam 36  Vohilaid  Maar

Ajalugu 
Vahtrepa kuulus ajalooliselt Hiiu-Suuremõisa mõisa alla, Veoma aga Soonlepa mõisa alla. Läänemaa 1725–1726 adramaarevisjoni alusel oli külas 14 talu.

Taristu 
Küla läbib lõunast põhja Hilleste–Hellamaa tee. Vahtrepa sadamaga toimis 19. sajandini ühendus Hiiumaa ja mandri vahel.

Kultuur 
Vahtrepas asub Lõuka tuulik ja endine kõrtsihoone. Külast oli pärit õpetaja Aksel Koppel.

Vaata ka
Vahtrepa maastikukaitseala
Eesti külade loend

Viited

Kategooria:Hiiumaa valla külad